שרגא פייבוש הגר

רבי שרגא פייביש הגר (ביידיש: האגער; כ"ו בטבת תשי"ח, 18 בינואר 1958 – כ"ג בסיוון ה'תשפ"ד, 29 ביוני 2024) היה האדמו"ר מקוסוב בארצות הברית.

ביוגרפיה
נולד בארצות הברית לרבי אברהם יהושע השל הגר, האדמו"ר מקוסוב-זלישטשיק, שהיה בנו של רבי שרגא פייבוש מזלישטשיק, ונכדו של רבי משה מקוסוב.

למד בישיבת באר שמואל בורו פארק, בישיבת שערי יושר, ולאחר מכן בישראל בישיבת סלבודקה. למד גם בישיבת לייקווד.

נישא לשרה רעכל, בת הרב חיים מאיר ואזנר רבה של שכונת זכרון מאיר, ולאחר נישואיו למד בכולל להוראה שעל ידי ישיבת חכמי לובלין (בני ברק). היה מגיע באופן קבוע להשתתף בעריכת השולחנות של רבי משה יהושע הגר, האדמו"ר מוויז'ניץ.

כמה שנים לאחר נישואיו חזר לארצות הברית. בתקופה זו למד בכולל בית דין של טארטיקוב, שהה רבות אצל רבי משה שטרן מדברצין, רבו המובהק היה רבי אפרים פישל הרשקוביץ בוויליאמסבורג, היה מגיע גם אל רבי יצחק קאליש, האדמו"ר מאמשינוב, ולטיש של האדמו"ר ממונקטש.

כיהן כר"מ בישיבת ערוגת הבושם - צעהלים בוויליאסבורג. בשנת תשנ"א מונה לכהן כדיין של חסידות ויז'ניץ מונסי בשכונת בורו פארק.

לאחר פטירת אביו בחודש אייר תש"ס (2000) מונה לממלא מקומו, במקביל לתפקידו כדיין בקהילת ויז'ניץ בבורו פארק. במהלך השנים הבאות החל הציבור להתייחס אליו כאדמו"ר מקאסוב, והחצר גדלה והתפתחה. כעבור כמה שנים עבר לבית כנסת גדול יותר, ואחיו ר' חיים מונה לרב בית הכנסת של האב, והוא מכונה "אב"ד זלישטשיק".

חצרו הייתה בשכונת בורו פארק בברוקלין, והיא מונה מאות בתי אב. אופי הנהגתו היה כשל משפיע חסידי והיה מפורסם גם כדרשן. רבים התייעצו איתו בתחום החינוך, ועסק גם בטיפול בנוער נושר.

כיהן כנשיא של מוסדות רבים, ביניהם: תלמוד תורה "מבקשי השם" בבורו פארק, בית הספר "בנות חיה" בבורו פארק, ישיבת חשקת התורה בלייקווד, "ישיבה עץ חיים" מנסי, "בית חינוך לבנות - לייקווד", ו"חסד של אמת".

נהג לשהות בישראל בחודשי הקיץ, ובתקופה זו הוא שהה רבות בכותל המערבי. הנהיג אמירת תפילת חנה על שטח משכן שילה בשילה הקדומה בצורה טקסית עם קהל חסידיו.

בשבט תשפ"ג (ינואר 2023) פורסם כי חלה במחלת הסרטן. נפטר בכ"ג בסיוון תשפ"ד.

בעת הלווייתו הוכתרו תחילה שני הבנים הגדולים לאדמו"רים, הגדול - רבי יעקב שמשון בבית מדרשו בבורו פארק ובנו השני רבי מנדל דוד בישראל. אולם הבן הגדול הודיע מיד לאחר מכן שהוא מבקש להעביר את האדמו"רות בבורו פארק לאחיו השני - רבי מנדל דוד הגר.

ספריו ותורתו
ממוזער|שמאל|ספרי האדמו"ר מקוסוב
 שבת מלכא קדישא, שני כרכים, על ענייני שבת במשנת החסידות.
 מעיינא דמלכא, מאמרים ביסודות החסידות
 עבדא דמלכא, ענייני תפילה על פי החסידות

מדי שבוע יוצא לאור קונטרס "מילי דמלכא" - דברי תורתו של האדמו"ר בפרשת השבוע שנאמרו בשבתות קודמות ובשנים שעברו.

משפחתו
בניו
 הרב יעקב שמשון, חתן רבי ליפא זילברמן מרצפרט ממלא מקומו, ומכהן כאדמו"ר המהרי"ש מקאסוב.
 הרב מנחם מנדל דוד הגר, ממלא מקומו באדמו"רות קאסוב, לפני כן כיהן כרב בית המדרש קאסוב בירושלים. חתן רבי יעקב הגר האדמו"ר מסערט ויז'ניץ
 הרב משה, רב קהילת קוסוב בויליאמסבורג, חתן רבי יצחק אייזיק מנחם אייכנשטיין, האדמו"ר מגאלאנטא.
 הרב ברוך, רב קהילת קוסוב בלייקווד, חתן אב"ד פוקשוויץ.
 הרב אהרן שלמה זלמן, חתן הרב אשר אנשיל כץ, בן הרב חיים לייב כץ גאב"ד סערדהעלי
 הרב מרדכי ישראל
 הרב אברהם יהושע העשיל, חתן רבי דוד אליהו לייפער אב"ד ווערדאן.

חתניו
 הרב משה אליקים בריעה אונגר, בן האדמו"ר מדומברובה.
 הרב ישכר רובין, אב"ד קוזניץ סיגעיט, נכד רבי דוב בעריש שפירא, האדמו"ר מנארול
 הרב שלום מאסקאוויטש, בן אב"ד בראב.
 הרב יואל מילר, בן רבי אלעזר ליפא מילר מחאמעלניק.

קישורים חיצוניים

הערות שוליים

קטגוריה:ניו יורק: רבנים
קטגוריה:אדמו"רים אמריקאים
קטגוריה:חסידות ויז'ניץ
קטגוריה:אדמו"רי קוסוב
קטגוריה:בוגרי ישיבת חכמי לובלין-בני ברק
קטגוריה:בוגרי ישיבת פוניבז'
קטגוריה:משפיעים חסידים
קטגוריה:בוגרי ישיבת לייקווד
קטגוריה:אישים הקבורים בבית הקברות היהודי במונסי
קטגוריה:אמריקאים שנולדו ב-1958
קטגוריה:אמריקאים שנפטרו ב-2024
קטגוריה:אמריקאים שנפטרו מסרטן